Трайков ще изиска допълнителни разяснения и гаранции за реакторите за АЕЦ "Белене" | Новините в България
Трайков ще изиска допълнителни разяснения и гаранции за реакторите за АЕЦ "Белене"
14 Март, 2011 - 16:02 - Klassa.bg Rss - всички новини
Министърът на икономиката, енергетиката и туризма Трайчо Трайков е добре информиран за възможностите на типа реактори АЭС тип В466, предназначен за АЕЦ "Белене", технологично разработен през 1992 г., който разбира се е претърпял редица подобрения след това, съобщават от пресцентъра на МИЕТ.
Има и по-нови технологични разработки, които са от трето поколение.
В своето изказване министър Трайков коментира, че за нашите условия се счита, че този реактор е с достатъчно добро ниво на защита. Доколкото принадлежността към едно или друго поколение се дефинира в сравнително широки граници и предвид контекста на темата, която е коментирана, а именно събитията в японската ядрена централа Фукушима, смятаме за безпредметна дискусията по оценката на поколението реактори. По-съществен е фактът, че във връзка с инцидента в Япония г-н Трайков ще поиска допълнителни разяснения и гаранции и от производителя, и от Международната агенция за атомна енергетика за сигурността на новия реактор.
По отношение на преговорите с руската страна, България е изразила своята ясна позиция за възможностите, които има като държава и за преценките, които е направила по отношение на стойността на проекта "Белене". Очакваме руската страна да направи своите стъпки, които да направят проекта възможен за реализация и икономически изгоден за всички участници в него. Тази седмица продължават предварително договорените срещи, за които руската страна би трябвало също да е добре информирана. БГНЕС припомня, че вчера в свое писмо от Росатом заявиха, че са изненадани от изказването на министъра на икономиката, енергетиката и туризма Трайчо Трайков за това, че реакторите по проекта за АЕЦ "Белене" са поколение 2+. Според нас, по силата на своето служебно положение министърът би трябвало да знае, че проектът за АЕЦ "Белене" предлага реактори от поколение 3+, сергифицирани съгласно изискванията на Европейските експлоатиращи организации EUR, притежава уникално съчетание на пасивна и активна защита за безопасност, включително уловител на стопилката на активната зона, което не е съпоставимо с нито един подобен тип реактори, които се произвеждат в момента. Защитната обвивка на реакторите може да издържи падането на 400-тонен самолет, а блоковете, в съответствие с изискванията на Международната агенция за атомна енергия (МААЕ), са работоспособни при земетресение с магнитуд над 7 по Рихтер.
Генералният директор на Корпорацията Сергей Кириенко ще отправи официално запитване към господин Трайков за разясняване на причините за подобни изказвания.
Бихме искали да уточним също, че към днешна дата с "Росатом" не се водят никакви официални преговори за цената на проекта АЕЦ "Белене". /БГНЕС
/www.bgnes.com
230 прочетени
Трайков ще иска допълнителни разяснения и гаранции за реакторите на АЕЦ „Белене“
Трайков пита „Росатом” за безопасността на реакторите за „Белене”
Налагат тримесечен мораториум за строежа на АЕЦ "Белене"
Трайков иска още гаранции за сигурността на реакторите за АЕЦ “Белене“
Заменяме АЕЦ "Белене" с нов реактор в Козлодуй
"Тошиба" да сертифицира горивото си, за да се ползва в наша АЕЦ
ЕК иска проектът за АЕЦ "Белене" да се преразгледа
Трайков: Можем да построим 7-ми блок в Козлодуй вместо АЕЦ-Белене
Оборудването за АЕЦ "Белене" може да отиде за Козлодуй